এই যেমন এবার। মিথুন এসেছে আমেরিকা থেকে। দেখা করবে পুরনোদের সঙ্গে। পুরনো মানে আমরা যারা একদিন এক ধরণের অনিশ্চয়তা নিয়েই শুরু করেছিলাম আবৃত্তিচর্চা। বসার জায়গা ছিল না। সমর্থন ছিল না। কিন্তু আমরা সংঘবদ্ধ ছিলাম। সংহতি ছিল। ভালোবাসা আবেগ ছিল। প্রায় ২০ বছর পর সেই আমরা আবার একত্রিত হলাম। বুঝলাম, আবেগ যদি গভীর হয়, ভালোবাসায় মায়ায় টানে যদি আগুন থাকে, সংহতি বাড়ে। সংবদ্ধতা বাড়ে। আমরা বুকের ভেতর পাহাড়সম ভালোবাসা নিয়ে এবার উদযাপন করলাম এক অভিভুত ঈদ উৎসব।